Soveel gaan brandstofpryse stygArgieffoto Brandstofpryse gaan op 1 Junie beduidend styg. Die departement van energie het Maandag aangekondig dat die prys van petrol, sowel 95- as 93-oktaan-petrol, met 52c per liter styg, terwyl die groothandelprys van diesel met 76c per liter styg. Volgens die departement kan die styging in brandstofpryse toegeskryf word aan die rand wat ietwat swakker verhandel het en ’n styging in die prys van internasionale petroleumprodukte. Paul Joubert, senior navorser by die Solidariteit Navorsingsinstituut (SNI), het gesê die styging sal tot gevolg hê dat die kleinhandelprys van 93-oktaan-petrol in Gauteng vanaf 1 Junie R12,96 per liter sal wees en die groothandelprys van diesel met ŉ 0,05%-swawelinhoud R11,29 per liter. “Ten spyte van die jongste stygings sal die prys van petrol steeds 12c laer as in Junie 2015 wees en die groothandelprys van diesel ook steeds 38c laer as in verlede jaar.”